كريپطة د مورس هي طريقة فتيصال من لبعد ديال كريپطاج رموز النصوص على شكل تتابعات قياسية ديال جوجت الإشارات المختالفة؛ كتسمى نقاطي وشرطات ولا نقاطي وشراطي. تسمات شيفرة مورس بسمية سامويل مورس، المخترع ديال التلݣراف. لكريپطة د مورس الدولية كدير التشفير ديال الحروفا الستة والعشرين ديال لونݣلي من A حتال Z، شي حروفا خرين، الأرقام العربية ؤمجموعة صغيرة ديال علامات الترقيم والإشارات الإجرائية (prosigns)، ما كاينش الفرق ما بين الحروفا الكبار والحروفا الصغار. أي رمز فشيفرة مورس كيتصاوب بنقاطي وشراطي متابعين. النقطة هي الوحدة الأولية ديال قياس الوقت فمراسلات شيفرة مورس. المُدَّة ديال شرطة وحدة هو تلاتة الأضعاف المُدَّة ديال نقطة وحدة. كلٌ نقطة وشرطة فالرموز كتبعها فترة ديال انقطاع الإشارة كتسمى إصپاص، كتساوي المُدَّة ديالها المُدَّة ديال نقطة وحدة. الحروفا ديال نفس الكلمة كيكونو مفرقين بإصپاص كتساوي المُدَّة ديالها المُدَّة ديال تلاتة النقاطي، ؤالكلمات كيكونو مفرقين ما بيناتهم بإصپاص كتساوي المُدَّة ديالها المُدَّة ديال سبعة النقاطي. باش تزاد الفاعلية ديال التشفير، تصممات شيفرة مورس باش تكون المدة ديال أي رمز هي تقريبا العكس ديال تردد التواتر ديالو فنصوص اللغة الإنجليزية. هاكا، الحرف الأكثر استعمالا فلونݣلي؛ الحرف "E"، عندو أقصر مدة: نقطة وحدة.